ตอนนี้รักษาวัณโรค2เดือนยังไม่ตรวจหาเขื้ออีกรอบ สามารถกินอยากดีท้อกได้มั้ยคะ
สวัสดีค่ะ วัณโรค คือการติดเชื้อแบคทีเรียชนิดหนึ่ง มักเกิดจากการติดเชื้อภายในปอด ซึ่งอาจไปเกิดที่อวัยวะอื่นๆได้อีก โดยวัณโรคเป็นเชื้อแบคทีเรียที่โตช้า จึงต้องใช้การรักษานานประมาณ 6-12 เดือนด้วยการกินยาเฉพาะที่ฆ่าเชื้อวัณโรค ควรกินยาทุกวันต่อเนื่อง หากกินยาต่อเนื่อง ไม่มีการดื้อยา หลังกินยาไป 2 เดือน มักจะไม่ได้อยู่ในระยะแพร่เชื้อ ใช้ชีวิตได้ใกล้เคียงคนปกติส่วนการรับประทานยาดีท็อกดังกล่าวมานั้น เนื่องจากไม่ทราบส่วนประกอบที่แน่นอนทั้งหมดของยา ยังไม่แนะนำให้ใช้ เพราะยารักษาวัณโรคนั้น สามารถทำปฏิกิริยากับยาอื่นๆได้หลายอย่าง และหากทำปฏิกิริยากัน อาจทำให้ระดับยาวัณโรคลดลงได้